**HANKETEADE: Õppe- ja abivahendite või õppematerjalide soetamine Mulgi valla koolidele**

**Hankija nimi:** Mulgi Vallavalitsus

**Hanke nimetus:**  Õppe- ja abivahendite või õppematerjalide soetamine Mulgi valla koolidele

Käesolevaga teeb hankija huvitatud isikutele ettepaneku esitada projekti „Mulgi valla kaasava hariduse põhimõtete rakendamine 2025“ raames pakkumusi vastavalt hankedokumendis sisalduvatele tingimustele.

Iga viidet, mille hankija teeb käesolevas dokumendis mõnele riigihangete seaduse paragrahvi 88 lõikes 2 ja paragrahvi 89 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“.

Iga viidet, mille hankija teeb käesolevas dokumendis ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.

**1. Üldandmed**

1.1. **Hankija:**Mulgi Vallavalitsus, Pärnu mnt 30, Abja-Paluoja, 69403, Mulgi vald, Viljandimaa, reg nr 77000453, mulgi@mulgivald.ee, tel 4354780.

1.2. **Hanke eest vastutav isik:** Hanna-Maria Kordziejonek, e-post hanked@mulgivald.ee, telefon +372 5218736.

1.3. Tehnilised küsimused: Reelika Liivak, haridusnõunik, e-post reelika@mulgivald.ee, telefon +372 5243615.

**2. Hanke objekt ja eesmärk**

2.1. Eesmärk: **Tagada õppe- ja abivahendite või õppematerjalide kättesaadavus ning kasutamine Mulgi valla koolides.**

2.2. Hangitavad esemed on leitavad Exceli tabelis **Õppe- ja abivahendite päring**.

**3. Pakkumuse esitamine**

Pakkumuse esitamiseks palun täita ära Exceli tabel Sisustuse hinnapakkumiste päring täitmiseks. Pakkumus tuleb esitada elektrooniliselt aadressile**reelika@mulgivald.ee**

**hiljemalt 19.05.2025 kell 12.00**.Pakkumus peab kehtima vähemalt 90 päeva alates selle esitamisest.

Kui kõiki nimetatud tooteid pole Teie tootevalikus saadaval, palun tehke siiski hinnapakkumine neile toodetele, mida saate pakkuda, või esitage soovitusi analoogsetele toodetele.

**4. Pakkumuste hindamine**

4.1. Hankija kontrollib pakkumuste vastavust hankedokumentides sätestatud tingimustele.

4.2. Hankija hindab hanketingimustele vastavaid pakkumusi lähtuvalt nende maksumusest ja tunnistab edukaks madalama hinnaga pakkumuse.

4.3. Hankija jätab endale õiguse pidada läbirääkimisi, loobuda teenuse osade tellimisest või lükata tagasi kõik pakkumused kui nende maksumused ületavad selleks planeeritud eelarvet.

**5. Läbirääkimised**

5.1. Hankija peab vajadusel pakkujatega läbirääkimisi. Hankija peab läbirääkimisi eeldatavasti juhul, kui pakkumuse maksumused ületavad oluliselt hanke eeldatavat maksumust.

5.2. Läbirääkimisi võib hankija pakkujatega pidada kirjalikult e-posti teel. Läbirääkimiste käigus on hankijal õigus nõuda pakkujalt täiendavate dokumentide esitamist.

5.3. Läbirääkimiste objektiks on hankelepingu eseme ja hankelepingu tingimuste täpsustamine, vajadusel korrigeerimine ja sellest tulenevalt pakkumuse maksumus.

5.4. Hankija tagab kõigi pakkujate võrdse kohtlemise. Läbirääkimised on konfidentsiaalsed ning hankija ei avalda läbirääkimiste käigus saadud pakkumusi puudutavat teavet.

5.5. Juhul kui hankija on pidanud läbirääkimisi, antakse pärast läbirääkimiste lõppemist pakkujatele võimalus esitada uus hinnapakkumus.

**5. Tingimused**

5.1. Tööd teostatakse 2021-2027.4.8 (EK nr 4.2) meetme „Hariduse ja koolituse teenustele

juurdepääsu parandamine“ taotlusvoorust „4.8.1 ATV Kaasava hariduse põhimõtete rakendamine perioodil 2021-2027 - 15.01.2024-31.12.2024“ rahastatud projekti "Mulgi valla kaasava hariduse põhimõtete rakendamine 2025" raames.

5.1. Ettemaksu ei teostata.